open-index/open-wikipedia-markdown huggingface dataset:
Aigle

**Aigle** is 'n antieke dorp geleë in die Rhônerivier-vallei in die suidweste van Switserland. Die dorpie is naby Montreux en die Geneefse meer. Aigle is omring deur die Alpe met ski-oorde soos Villars, Les Diablerets en Leysin in die omgewing.  

## Infrastruktuur 
Daar is 'n bus- en tremdiens wat die inwoners kan gebruik binne die dorp. Aigle is ook met spoor verbind met die groter stede soos bv. Lausanne. Daar is ook plaaslike treine wat die dorp met die ski-oorde verbind.  

## Fietsry Federasie 
Die Internasionale Fietsry Federasie (UCI) se hoofkantoor is in Aigle geleë. Hiervandaan word fietsry wêreldwyd beheer. Daar is onder meer 'n binnenshuise fietsrybaan in die gebou en 'n BMX-baan net langs die gebou.

## Omgewing 
Aigle is ook bekend vir sy wyn; die dorp is omring deur wingerde. Die kasteel van Aigle (''Château d'Aigle'') is 'n bekende besienswaardigheid. Die kasteel is gedurende die twaalfde eeu gebou en is sedert 1475 in die besit van die 'Goewerment van Bern'. Daar is 'n wynmuseum in die kasteel met 800 verskillende wyn-etikette van 52 lande wat die geskiedenis van wyn weergee.

## Verwysings 
* Brosjures van Aigle toerisme.
Liesl du Toit

**Liesl du Toit** (nèè Kriel) is 'n Afrikaanse sangeres. Sy het aanvanklik as lid van die populêre groep Shine4 opgetree. Haar debuut solo-album, *Stukkie van jou Hart* is in 2010 vrygestel. Sy het die meeste van die snitte op haar debuutalbum self geskryf (10 snitte self geskryf, 2 is deur ander skrywers). Du Toit het in 2013 in die Afrikaanse musiekblyspel "Pretville" die rol van die verpleegster, Santjie gespeel.

## Diskografie 
* Begin, 2001 (lid van Shine4)
* Perfekte Wereld, 2005 (lid van Shine4)
* So Elektries, 2007 (lid van Shine4)
* Sien jou weer, 2008 (lid van Shine4)
* Stukkie van jou Hart, 2010 (solo album) 
* Afri-Kaans op reis, 2011 (lid) 
* We Believe, 2024 (lid van Beyond Music ZA) 

## Filmografie 
* Shine 4 - Die Grootste Treffers Live, 2007
* Pretville, 2012

## Sien ook 
* Lys van Suid-Afrikaanse musikale kunstenaars

## Eksterne skakels 
* Liesl du Toit se amptelike tuisblad 
*
.uz

100px|regs|

**.uz** is die Internettopvlakdomein vir Oesbekistan.

## Sien ook 
* Lys van Internettopvlakdomeine

## Eksterne skakels 
* IANA se whois-inligting vir .uz
Rondônia

|-
| align=center colspan=2 | 200px|Map of Brazil highlighting the state
|-
|colspan="2" style="text-align:center;" | Sien ander Brasiliaanse state
|-
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Porto Velho
|-
| style="white-space: nowrap;" | **Grootste stad**
| style="white-space: nowrap;" | Porto Velho
|-
| style="white-space: nowrap;" | **Oppervlakte**
| style="white-space: nowrap;" | 237&nbsp;576,16 km²
|-
| style="white-space: nowrap;" | **Bevolking** &nbsp; - Totaal &nbsp; - Digtheid
| style="white-space: nowrap;" |  1&nbsp;560&nbsp;501 (2010)  6,6 inw./km²
|-
| style="white-space: nowrap;" | **Goewerneur**
| style="white-space: nowrap;" | Confúcio Moura
|-
| style="white-space: nowrap;" | **Visegoewerneur**
| style="white-space: nowrap;" | Airton Gurgacz
|-
| style="white-space: nowrap;" | **MOI** (2005)
| style="white-space: nowrap;" | 0,776 – 
|-
| style="white-space: nowrap;" | **Tydsone**
| style="white-space: nowrap;" | UTC-4
|}

**Rondônia** (Portugese uitspraak: *[ʁõˈdõniɐ]*) is een van die 26 state in Brasilië. Rondônia se hoofstad en grootste stad, Porto Velho, het 'n bevolking van 426&nbsp;558 in 2010 gehad.

## Demografie 
### Etniese groepe in 2007
Deutsche Schule Prag

duimnael|250px|Die Deutsche Schule Prag in 2011

Die **Deutsche Schule Prag** (Duits vir: *Duitse Skool Praag*, voorheen **Auslandsschule der DDR**; Tsjeggies: *Německá škola v Praze*) is 'n Duitse skool in die voorstad Nové Butovice, in die Tsjeggiese hoofstad Praag. Die skool is in 1989 deur die Duitse Demokratiese Republiek gestig.

## Eksterne skakels 
*  DSP webwerf
Benetice

**Benetice** is 'n dorp in Tsjeggië met 30 inwoners.

## Geografie 
Benetice lê wes van die voet van de Žebrákovský koppie (601 meter) in die bosse van die Českomoravská vrchovina.

Nabygeleë plekke is Svatojanské Hutě en Opatovice in die noorde, Horni Březinka in die ooste, Dolni Březinka in die suidooste, Pavlikov in die suidweste en Pavlov in die noordweste.

## Bevolking van Benetice 
## Fotogalery 

Lêer:Benetice 1.jpg
Lêer:Benetice 2.jpg
Lêer:Benetice 3.jpg
Lêer:Benetice naves.jpg
Lêer:Benetice prijezd od Svetle nad Sazavou.jpg
Lêer:Benetice prijezd od Ledce nad Sazavou.jpg
Lêer:Benetice tabor.jpg
Lêer:Benetice pohled na druhy breh Sazavy.jpg

## Eksterne skakels 
* www.benetice.eu
Suid-Afrikaanse Erfenishulpbronagentskap

[duimnael|links|upright|Die Suid-Afrikaanse Erfenishulpbronagentskap se kenteken op Saartjie Baartman se graf in [Hankey, Suid-Afrika.]]
[duimnael|Gedenkplaket van 'n voormalige Nasionale Gedenkwaardigheid in Suid-Afrika, nou provinsiale erfenisterreine, in hierdie geval by die [Voortrekkerhuis in Pietermaritzburg]]

Die **Suid-Afrikaanse Erfenishulpbronagentskap** (SAEHA, een van die tien opvolgorganisasies van die **Raad vir Nasionale Gedenkwaardighede** en sy voorganger die **Historiese Monumentekommissie**) is 'n statutêre liggaam wat gestig is onder die Wet op Nasionale Erfenishulpbronne (Wet 25 van 1999) as die administratiewe liggaam wat verantwoordelik is vir aspekte van Suid-Afrika se kulturele erfenis op nasionale vlak. Verantwoordelikheid vir voormalige nasionale gedenkwaardighede val sedert 1 April 2000 onder die nege provinsiale erfenishulpbronowerhede.

SAEHA en lede van die publiek is welkom om plekke te identifiseer wat hulle voel so uniek is dat dit nasionale betekenis het om in aanmerking te kom om as nasionale erfenisterrein verklaar te word. 'n Kenteken word aangebring op plekke wat suksesvol genomineer is.

## Sien ook 
* Genootskap Oud-Pretoria (1949)
* Noord-Kaapse erfenisterreine
* Stigting Simon van der Stel

## Verwysings 
## Eksterne skakels 
* SAEHA tuisblad 
* Databasis
Chuniespoort

**Chuniespoort** is 'n  nedersetting suid van Polokwane, nader aan Lebowakgomo, in Capricorn-distrik in die Limpopoprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Rooibekkwelea

duimnael|links|Rooibekkweleas in 'n boom.

Die **Rooibekkwelea**, een van die wêreld se mees talryke voëlspesies met 'n geskatte volwasse broeipopulasie van 1,5 miljard, is 'n nomadiese voël wat in groot swerms in Afrika suid van die Sahara en Suider-Afrika voorkom. Dié voël word ook soms die "treksprinkaan" van die voëlwêreld genoem, vanweë hul geneigdheid om in kwetterende swerms van miljoene voëls te beweeg. Hierdie swerms kan langer as vyf ure aanhou terwyl hulle in gesinkroniseerde golfbewegings verbyvlieg.

'n Swerm rooibekkwelea wat op 'n kleingraanoes neerdaal, kan tot vier ton graan per dag verorber. Die vretende voëls mors ook baie van die graan wanneer dit halfgevreet op die grond val.

regs|duimnael|'n Swerm rooibekkwelea kan uit duisende voëls bestaan.

## Broei en eetgewoontes 
Rooibekkwelea kan drie keer per seisoen broei, van Oktober tot April. Die voëls maak nes in groot kolonies van sowat 300&nbsp;000 voëls. Die broeisiklus is gekoördineer en ’n groot hoeveelheid voëls sal gelyk opdaag en dadelik nesbou. Wyfies lê ’n gemiddeld van drie ligblou eiers op ’n keer, wat na 12 dae uitbroei. Die kuikens word vir die eerste 20 dae met insekte gevoer, waarna hulle onafhanklik aan grassade en graan begin voed. So ’n broeisiklus kan binne 35 dae voltooi word en die kolonie word gewoonlik binne ses weke verlaat.

Tydens die broeiseisoen, sal die kwelea gewoonlik nie verder as 'n kilometer van hul broeiplek af na kos soek nie. Buite die broeiseisoen kan hulle sowat 40&nbsp;km na 'n voedingsbron aflê, om dan weer terug te keer na dieselfde slaapplek. Hulle is egter nomadiese voëltjies en kan ook veel verder na voedingsbronne vlieg.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronne 
* Die Burger, Dinsdag 28 Julie 2011

## Verwysings 
## Eksterne skakels 
* http://www.bronberger.co.za/index.php?option=com_content&task=view&id=558&Itemid=97
* http://sabap2.adu.org.za/docs/sabap1/821.pdf
Afrikaanderwijk

Die **Afrikaanderwijk** 'n is 'n ou arbeiderswyk in die Rotterdamse kwartier Feijenoord. Die wyk het ontstaan rondom 1900 toe die hawens in Rotterdam-Suid gegrawe is. Om die hawe-arbeiders te huisves is daar vinnig woonwyke rondom die hawegebiede gebou, waarvan die Afrikaanderwijk ook een is.

Die wyk se naam is van die straatname ontleen, wat oor die algemeen op Suid-Afrika gebaseer is, met name soos Bloemfonteinstraat, Kaapstraat, Pretorialaan, Transvaalstraat en in die besonder ter ere van die Afrikanerleiers uit die Anglo-Boereoorlog (1899-1902) (Paul Krugerstraat, Bothastraat, Christiaan de Wetstraat, Cronjestraat, Joubertstraat, Schalk Burgerstraat).

Die Afrikaanderwijk was een van die eerste Nederlandse wyke waar 'n meerderheid van die bevolking uit buitelanders bestaan het. Deesdae is die Afrikaanderwijk 'n *internationale wyk* met baie Surinamers, Turke, Marokkane en Antilliane met nog enkele oorspronklike, meesal ouer, Nederlanders.

## Fotogalery 

Beeld:Rotterdam buurtwerk.jpg|Buurtwerk
Beeld:Rotterdam Da Costaschool.jpg|Protestants-Christelijke Basisschool Da Costa uit 1909.
Beeld:Rotterdam Hilledijk-remise RET.jpg|R.E.T. remise Hilledijk, dit word tussen 2010-2011 vervang deur 'n groter remise in die Beverwaard.
Beeld:Rotterdam Martinus Steijnstraat-Gevelschildering.jpg|Gewelskildering op die Kocatepe Moskee, die voormalige *Van Oldenbarnevelt Scholengemeenschap*.
Beeld:Rotterdam Martinus Steijnstraat-Geveltekening.jpg|Geweltekening bo die café aan die Martinus Steijnstraat hoek Hilledijk.

## Eksterne skakel 
* Bewoners Organisatie Afrikaanderwijk  (Nederlands)
Jan Vennegoor of Hesselink

**Johannes "Jan" Vennegoor of Hesselink** (gebore op 7 November 1978 in Oldenzaal) is 'n voormalige Nederlandse professionele sokkerspeler wat onder meer vir FC Twente, PSV Eindhoven en Celtic FC gespeel het. Hy het in die Nederlandse nasionale sokkerspan gespeel. Hy is 'n aanvaller.

## Klubs 
Vennegoor of Hesselink het in sy jeug vir Quick '20 en FC Twente gespeel.

Hy het 19 keer uitgedraf vir die Nederlandse nasionale sokkerspan, waartydens hy 3 doelpunte aangeteken het.

## Erelys 
* **FC Twente**
: 1x *KNVB-Beker* (2001)

* **PSV Eindhoven**
: 3x *Eredivisie* (2002/03, 2004/05, 2005/06)
: 2x *KNVB-Beker* (2005, 2012)

* **Celtic**
: 2x *Scottish Premier League* (2006/07, 2007/08)
: 1x *Scottish Cup* (2007)

## Verwysings
Universiteit van Oxford

Die **Universiteit van Oxford** (ook bekend as **Oxford-Universiteit**) is 'n universiteit in Oxford, Engeland. Die universiteit is saam met die Universiteit van Cambridge een van die twee beroemdste en oudste universiteite van die Verenigde Koninkryk. Die twee universiteite staan gesamentlik as *Oxbridge* bekend.

Die toegangsvereistes vir 'n topuniversiteit soos Oxford is baie streng; uit vele kandidate word slegs die beste aangeneem. Dit weerspieël die kwaliteit van die opleiding en konstante rangskikking van Oxford binne die top vyf van beste universiteite ter wêreld. In die universiteit se geskiedenis was daar al 72 Nobelpryswenners, 12 wenners (20%) van die Booker Prys, 6 wenners van die A.M. Turing Toekenning en 4 wenners van die Veldmedalje vir Navorsing aan die universiteit. Daarnaas het 28 premiers van die Verenigde Koninkryk en meer as 50 andere presidente en premiers hier studeer. Verder is daar tallose wêreldberoemde wetenskaplikes, akademici, outeurs, filosowe, ondernemers, geestelikes, regters, kunstenaars, sporthelde en akteurs wat ook aan Oxford studeer het.

## Kolleges 
## Verwysings 
## Eksterne skakels 
* http://www.ox.ac.uk/ - Die universiteit se Webwerf.
Universiteit van Cambridge

Die **Universiteit van Cambridge** (ook bekend as **Cambridge-universiteit**) is 'n universiteit in Cambridge, Engeland. Die universiteit is saam met die Universiteit van Oxford een van die twee beroemdste en oudste universiteite van die Verenigde Koninkryk, wat reeds in die 13de eeu begin is. Die twee universiteite staan gesamentlik as *Oxbridge* bekend. Cambridge-universiteit bestaan uit sowat 30 aparte kolleges.

## Kolleges 
duimnael|300px|Uitsig oor die kolleges

Die kolleges van Cambridge sluit in:
* Christ's College (1505)
* Churchill College (1960)
* Clare College (1326)
* Clare Hall (1965) †
* Corpus Christi College (1352)
* Darwin College (1964) †
* Downing College (1800)
* Emmanuel College (1584)
* Fitzwilliam College (1966)
* Girton College (1869)
* Gonville and Caius College (1348)
* Homerton College (1976)
* Hughes Hall (1885) ‡
* Jesus College (1496)
* King's College (1441)
* Lucy Cavendish College (1965) * ‡
* Magdalene College (1428)
* Murray Edwards College (1954) 
* Newnham College (1871) *
* Pembroke College (1347)
* Peterhouse (1284)
* Queens' College (1448)
* Robinson College (1979)
* St Catharine's College (1473)
* St Edmund's College (1896) ‡
* St John's College (1511)
* Selwyn College (1882)
* Sidney Sussex College (1596)
* Trinity College (1546)
* Trinity Hall (1350)
* Wolfson College (1965) ‡

: Slegs vir vroue
: †Slegs vir PhD-studente
: ‡Slegs vir studente ouer as 21 jaar

## Verwysings 
## Eksterne skakels 
* http://www.cam.ac.uk/ - Die universiteit se Webwerf.
Charlene, Prinses van Monaco

**Charlene, Prinses van Monaco** (gebore as **Charlene Lynette Wittstock**; geboortedatum: 25 Januarie 1978) is die Prinses van Monaco en die vrou van Albert II, Prins van Monaco. Sy is ook 'n voormalige rugslagswemmer en lid van die Suid-Afrikaanse Olimpiese swemspan.

Sy is in die Rhodesiese (die huidige Zimbabwe) stad Bulawayo gebore as dogter van Michael Kenneth Wittstock, eienaar van 'n rekenaarmaatskappy, en Lynette Humberstone, 'n voormalige kompetisieswemmer. In 1989 verhuis sy en haar familie na Suid-Afrika. Sy is van Duitse, Engelse en Ierse herkoms. Charlene praat minstens drie tale: Afrikaans, Engels en Frans.

As swemmer neem sy aan die Olimpiese Somerspele van 2000 in Sydney deel, waar sy met die Suid-Afrikaanse aflos in die 4x100m wisselslag in die vyfde plek eindig. Sy behaal ook verskeie nasionale titels.

In 2000 leer sy prins Albert van Monaco tydens die Monaco Grand Prix ken. Sedert 2006 het hulle 'n verhouding en op 23 Junie 2010 is die twee amptelik verloof. Die burgerlike huwelik is op 1 Julie 2011 deur Philippe Narmino, die voorsitter van die Monegaskiese Raad van State, voltrek. Die kerklike huwelik vind op 2 Julie 2011 in die binnehof van die prinslike paleis plaas. Die mis is deur aartsbiskop Bernard Barsi van Monaco gelei. Sedert haar huwelik staan sy amptelik as **Haar Deurlugtige Hoogheid Prinses Charlène van Monaco** bekend, 'n titel wat laas deur Albert se moeder, prinses Grace Kelly, gedra is. 

## Eksterne skakels 
* Huis van Monaco
Van Reenenspas

**Van Reenenspas** is 'n bergpas in die Drakensberge in Suid-Afrika. Dit verbind KwaZulu-Natal met die Vrystaat en dra die N3 nasionale pad oor die berg.

## Geskiedenis 
[duimnael|links|260px|Van Reenenspas op die [N3 (Suid-Afrika)|N3, op pad na Johannesburg.]]

In die middel van die 19de eeu het die verkeer tussen KwaZulu-Natal en die Vrystaat so toegeneem dat 'n gangbare pad noodsaaklik geword het. Frans van Reenen, wat hier geboer het, het 'n roete aan die ingenieurs gewys. Hy het die roete gebruik om vee oor die berg te jaag om in die Vrystaat te verkoop. Die pas is in 1865 voltooi en na Van Reenen vernoem. Die pad klim 850m van die voet  van die pas tot by die dorpie Van Reenen bo-op die kruin.

## Trivia 
Daar is ook 'n spoorwegpas wat die Drakensberg hier kruis en is in 1891 voltooi. Die pas sneeu toe gedurende uiterste weerstoestande in die winter, gevolglik kom alle verkeer tot stilstand.
	
## Sien ook 
* Lys van bergpasse in Suid-Afrika

## Verwysings
Jordaanrivier

Die **Jordaanrivier** (Arabies: نهر الأردن‎, *al-Furāt*; Hebreeus: נהר הירדן) is die rivier wat die grens tussen Israel, Sirië, Jordanië en Palestina vorm en mond uit in die Dooie See.

Die Jordaanrivier ontspring in die berge van Libanon en vloei suidwaarts na die groot Oos-Afrikaanse Sinkdal. Die deel van die skeur wat benede seespieël lê, begin in die omgewing van die See van Galilea (die See van Tiberias of die See van Gennesaret, soos dit in die Bybel genoem word) en eindig by die Dooie See.

Hierdie deel van die vallei staan bekend as El Ghor. In die suide word dit van die Golf van Akaba, die voorsetting van die Sinkdal wat deur die see ingeneem is, geskei deur ŉ lae landtrap in die bodem van die vallei. Die kleiner takriviere wat in die skeur invloei, is vir ŉ groot gedeelte van die jaar droog, en die enigste standhoudende rivier is die Jordaan.

Omdat die klimaat warm en droog is, vind verdamping uit die twee mere baie vinnig plaas. Die See van Galilea lê 209 m benede seespieël en sy water vloei na die Dooie See. Die huidige watervlak van die Dooie See is 394 m benede seespieël, en dit is dus die bodem van die insinking. Die meer is egter meer as 420 m diep, sodat die bodem van die sinkdal in werklikheid meer as 800 m benede seespieël is.

Die water wat die Dooie See binnevloei, verdamp so vinnig dat die hoeveelheid water wat elke jaar verdamp, gelyk staan aan die hoeveelheid wat ontvang word; die waterstand of die grootte van die meer verander dus nie juis nie. Die minerale wat in die waters van die Jordaan deur die verwering van rotse opgelos het, word egter agtergelaat, en die Dooie See is dus baie sout.

Tans bevat die water omtrent 25 persent minerale in oplossing, hoofsaaklik in die vorm van natriumchloried (gewone tafelsout), kaliumchloried, magnesiumsoute en sekere oplosbare bromides. Die hoë soutgehalte is verantwoordelik daarvoor dat geen plante- of dierelewe in die waters van die Dooie See aangetref word nie. Die gemiddelde soutgehalte van die oseane is slegs omtrent een-tiende van Dooie See.

## Bybel 
Die Jordaan word dikwels in die Bybel genoem. In die boek Josua trek die Israeliete na die veertigjaarlange woestynreis oor die Jordaan om die Beloofde Land binne te gaan. Die Evangelies beskryf dat Jesus Christus deur Johannes die Doper in hierdie rivier gedoop is. Dit sou by Betanië gebeur het. Baie mense word in die rivier gedoop.

## Bronnelys 
* KENNIS, 1980, , volume 1, bl. 82
Makatinivlakte

duimnael|300px|'n Trop Nguni-beeste (Makatini ekotipe)

Die **Makatinivlakte** lê aan die onderkant van die Pongolapoortdam en strek ooswaarts tot teen die Indiese Oseaan in KwaZulu-Natal, Suid-Afrika. Kanale van die Pongolapoortdam bedien die vlakte om suikerriet, subtropiese vrugte, rys en koffie te verbou.

## Sien ook 
* Lys van streeksname in Suid-Afrika

## Verwysings 
* Deacon, John: Boerdery op die vloedvlakte. In: Suid-Afrikaanse Panorama. Jaargang 37, nr. 3, Mei/Junie 1992. ISSN 0491-4783
Chapmanspiek-rylaan

**Chapmanspiek-rylaan** is 'n bergpas en een van Kaapstad se skouspelagtigste rylane wat in die Wes-Kaap, Suid-Afrika geleë is. Die pad kronkel hoog bo die see in die kranse al langs die Skiereiland, vanaf Houtbaai tot by Noordhoek. Die pad is tussen 1915 en 1922 gebou en is 11&nbsp;km lank.

## Geskiedenis 
duimnael|regs|250px|Amateurvideo van Chapmanspiek-rylaan
duimnael|links|Beskerming teen rotsstortings.
duimnael|links|Lugbeeld van die Chapmanspiek-rylaan, 2007.
Soos motors meer gewild geraak het gedurende die begin van die 1900's het die regering 'n plan opgestel om 'n pad reg rondom die Kaapse Skiereiland te bou. Die plan het onder andere bepaal dat Houtbaai en Noordhoek via 'n onmoontlike roete van feitlik loodregte kranse bo die oseaan verbind moes word. Om dit moontlik te maak het die ingenieurs beplan dat die sagte, pienkerige sedimentêre rots van die Graafwater formasie, wat bo-op die harde laag Kaapse graniet lê, uitgegraaf sal word om die pad te maak. Bo op die Graafwater formasie is die Tafelberg sandsteen laag. 'n Werksmag van 700 bandiete het met die projek begin vanaf die Houtbaai kant gedurende 1915 en vanaf Noordhoek gedurende 1916.

Die gedeelte vanaf Houtbaai tot by die hoogste punt net onder Chapmanspiek is teen 1919 voltooi. Die res is eers teen 1922 voltooi nadat die pad letterlik uit die loodregte kranse uitgebeitel is. Toe die projek voltooi is, was dit as een van die grootste ingenieursprestasies beskou.

Die pad is in 1959 verbeter en geteer. Gedurende 1980 het 'n gedeelte van die pad verspoel en was vervang met 'n brug-tipe struktuur wat oor die pad gebou is. Na verdere rotsstortings gedurende 2000 - 'n motoris is onder andere dood - is die pad vir drie jaar gesluit vir massiewe herkonstruksie.

## Trivia 
Die pad is ook deel van die roetes van die jaarlikse *Argus* fietswedren en die Twee Oseane-maraton. Die pad se roete nommer is M6. Die pad is ook nou 'n tolpad terwyl busse net in een rigting mag beweeg; vanaf die Houtbaai kant na Noordhoek.

## Besienswaardighede 
Die roete bied 'n ongelooflike uitsig oor Houtbaai, die Karbonkelberg en die Sentinel piek. Die pad gaan ook verby die Oos Fort wat gebou is in 1783 deur die Franse vir Nederland om die Engelse uit te hou. Daar was ook 'n Wes Fort aan die Houtbaai kant gebou. Die kanonne van Oos Fort word onthou vir die feit dat hulle gedurende 1795 in die 'Slag van Houtbaai' gebruik was teen die *HMS Echo* wat die hawe ingevaar het. Die gebeurtenis word elke jaar gevier gedurende September op die Saterdag voor Erfenis dag.

## Sien ook 
* Lys van bergpasse in Suid-Afrika
* Clarence-rylaan

## Verwysings
Mannetjies Roux

**Francois Du Toit "Mannetjies" Roux** (gebore 12 April 1939) is 'n voormalige Suid-Afrikaanse rugbyspeler. Hy het in 27 toetse gespeel, 6 keer as vleuel en 21 keer as senter, waartydens hy 6 drieë gedruk het.

## Rugby loopbaan 
Mannetjies het in 1959 saam met die Junior Springbokke na Argentinië getoer. Hy het in 1960 die eerste keer vir die Springbokke gespeel teen Wallis op Cardiff Arms Park. In 1962 speel hy in drie toetse teen die Britse Leeus in Suid-Afrika. Hy sal altyd onthou word vir sy wettige duikslag op die Leeu, Richard Sharp; hy het Sharp se wangbeen gebreek in die proses. Mannetjies sal altyd onthou word vir die insident in die 1969/70 "betogertoer" na die Britse Eilande toe hy 'n betoger met die bal gegooi het. Hy was ook deel van die Springbokspan in 1970 wat die All Blacks 3-1 getroef het. 

In 1970 het hy die Griekwaland-Wes span aangevoer wat die Curriebeker, teen alle verwagtinge, gewen het teen Noord-Transvaal. Ian Kirkpatrick was Griekwaland se afrigter en sy wedstrydplan vir die eindstryd was eenvoudig: "wanneer Mannetjies die bal kry, moet die ander veertien net by hom uitkom. Julle sal nie weet wat hy gaan doen nie, maar hy weet ook nie, maar dinge sal gebeur as hy die bal kry!" Dit het gebeur en Griekwaland wen 11-9.

## Bron 
* 30 Super Springboks. Paul Dobson. 1995. 

## Eksterne skakels
2001 Super 12-seisoen

Die **2001 Super 12-seisoen** het in Februarie 2001 afgeskop met voorseisoenwedstryde wat van middel Januarie gespeel is.  Dit het op 26 Mei ten einde geloop. Die skedule was oor ’n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in ’n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry.

## Tabel 
### Tabel notas 
* Pos = Tabel Posisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Against (Totale punte afgestaan)
* +/- = Punteverskil (Die totaal van PV minus PT punte)
* BP  = Bonuspunt
** Spanne kan tot twee bonuspunte in ’n rondomtaliewedstryd verdien.  Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd.  ’n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan ’n maksimum van 2 bonuspunte verkry.
* Pte = Alle punte wat bymekaar gemaak is

## Wedstryddatums 
* ***Nota: Afskoptye is in die land waar die wedstryd gespeel is***

### Week 1 
* **Geen dagligbesparing in Brisbane**

### Week 2 
### Week 3 
### Week 4 
### Week 5 
* **Sondag 25 Maart eindig dagligbesparing in Australië en Nieu-Seeland.**

### Week 6 
### Week 7 
### Week 8 
* **Paasnaweek**

### Week 9 
### Week 10 
### Week 11 
### Week 12 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
### Voorste puntemakers 
## Sien ook 
* Super 14 konsessie-areas
* Lys van Superrugbyrekords
Académie française

duimnael|regs|367px|Die gebou van l'Institut de France.

Die **Académie française** (Afrikaans: Franse Akademie) is 'n amptelike Franse instelling wat Frans bevorder. Dit vorm saam met vier ander akademies l'Institut de France (die Instituut van Frankryk). Die liggaam tree op as 'n amptelike gesag oor die taal en publiseer 'n amptelike Franse woordeboek. Dit tree net op in 'n raadgewende hoedanigheid en sy beslissings is nie bindend vir die publiek of die regering nie.

Die akademie het veral twee funksies: die bevordering van die Franse woordeskat en grammatika, en van die gebruik van Frans wêreldwyd. Laasgenoemde word onder meer gedoen deur die jaarlikse toekenning van ongeveer 60 letterkundepryse, waaronder die Prix de l'Académie française. Die akademie is ’n toonaangewende instituut en het 40 lede.

## Geskiedenis 
Die Académie française is een van die oudste akademies in Frankryk. Dit is in 1635 amptelik deur Kardinaal de Richelieu gestig. Dit het al van 1570 af bestaan, maar het tot met sy amptelike stigting informeel gefunksioneer.

Tydens die Franse Revolusie is alle akademies afgeskaf en vervang deur 'n enkele Nasionale Instituut van Wetenskap en Kuns, die latere l'Institut de France. In 1805 het Napoleon Bonaparte ’n aparte klas vir Franse taal en literatuur met 40 lede binne die instituut daargestel, geskoei op die model van die vroeëre Académie française. In 1816 het koning Lodewyk XVIII gelas dat die klas die naam akademie kry, en van toe af was dit weer bekend as die Académie française.
Goiás

|-
| align=center colspan=2 | 200px|Map of Brazil highlighting the state
|-
|colspan="2" style="text-align:center;" | Sien ander Brasiliaanse state
|-
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Goiânia
|-
| style="white-space: nowrap;" | **Grootste stad**
| style="white-space: nowrap;" | Goiânia
|-
| style="white-space: nowrap;" | **Oppervlakte**
| style="white-space: nowrap;" | 340&nbsp;086 km²
|-
| style="white-space: nowrap;" | **Bevolking** &nbsp; - Totaal &nbsp; - Digtheid
| style="white-space: nowrap;" |  6&nbsp;004&nbsp;045 (2010)  17,7 inw./km²
|-
| style="white-space: nowrap;" | **Goewerneur**
| style="white-space: nowrap;" | Marconi Perillo
|-
| style="white-space: nowrap;" | **Visegoewerneur**
| style="white-space: nowrap;" | José Eliton
|-
| style="white-space: nowrap;" | **MOI** (2005)
| style="white-space: nowrap;" | 0,800 – 
|-
| style="white-space: nowrap;" | **Tydsone**
| style="white-space: nowrap;" | UTC-3
|}

**Goiás** (uitgespreek [ɡoˈjas]) is een van die 26 state in Brasilië. Goiás se hoofstad en grootste stad, Goiânia, het 'n bevolking van 1&nbsp;301&nbsp;892 in 2010 gehad.

## Demografie 
### Etniese groepe in 2007
Houhoekpas

**Houhoekpas** (Houw Hoekpas) is 'n bergpas geleë op die N2 nasionale pad oos van die Sir Lowryspas en tussen Grabouw en Botrivier. Die pas bereik sy hoogste punt op 340&nbsp;m met ’n maksimum helling van 1:15.

In 1682 het Olof Bergh en in 1689 Isaq Schrijver reeds hier roete na die binneland gevolg.  Charles Michell het, terwyl hy met die Sir Lowryspas besig was, begin met die Houhoekpas. Sy ontwerp was besonder goed vir die tyd. Voorheen kon slegs ossewaens oor die pas, maar nou kon perdekarre met 'n vinnige tred dit gebruik. Die pad het net 15 jaar gehou. In 1846 het Andrew Geddes Bain die pad herstel en herbou. Klipmure is gebou en die dreinering verbeter. Toe die spoorlyn in 1904 oor die berg na die Overberg gebou is, is die pad verlê na langs die Jakkalsrivier. Soos motors sterker en vinniger geword het en die verkeersvolume toegneem het is die roete van die pad gewysig na die Tweede Wêreldoorlog, na 'n trajek oor die berg. Gedurende 1976 is die pad weereens verbou tot die huidige snelweg met vier bane.

## Trivia 
* Die oudste bestaande hotel in Suid-Afrika dateer uit 1834 en is in die Houhoekpas geleë.
* In 1903 is die eerste motortydren in Suid-Afrika in hierdie pas gehou.

## Sien ook 
* Lys van bergpasse in Suid-Afrika

## Bibliogafie 
* Ross, Graham: The romance of Cape mountain passes. Kaapstad: Sunbird, 2011. 
* Standard Encyclopaedia of Southern Africa, deel 5. Kaapstad: Nasou, 1972. 
* Standard Encyclopaedia of Southern Africa, deel 7. Kaapstad: Nasou,1972. 
* Standard Encyclopaedia of Southern Africa, deel 9. Kaapstad: Nasou, 1973. 
* Whitehead, Marion: Passes and Poorts: Getaway’s top 30 scenic mountain routes in die Western Cape.
Sir Lowryspas

[duimnael|250px|regs|Uitsig vanaf Sir Lowryspas oor [Somerset-Wes en Helderberg.]]
duimnael|400px|Kruin van Sir Lowryspas - Tollenaar se huis1832-skets van pen en was deur Charles D'Oyly.

**Sir Lowryspas** (Engels: ''Sir Lowry's Pass'') is 'n bergpas in die Wes-Kaap, Suid-Afrika. Die pas dra die N2 nasionale pad oor die Hottentots-Hollandberge en verbind Kaapstad met die Overberg.

## Geskiedenis 
Die Khoikhoi het die Hottentots-Hollandberge oorgesteek met 'n voetpaadjie wat die Gantouw genoem was. Gedurende 1662 was Hendrik Lacus die eerste blanke persoon wat die berg oorgesteek het deur die spoor te volg. Met verloop van tyd is 'n pad meer gesleep as gemaak aangesien dit baie steil was. Teen 1821 het 4500 waens per jaar die berg oorgesteek. Elke vyfde wa het dit nooit gemaak nie. Die groewe wat deur die vasgesluite wawiele in die rotse geskuur is, kan vandag nog gesien word. Die Gantouwpas is in 1958 tot 'n nasionale monument verklaar.

## Sir Lowry Cole 
Die Goewerneur, sir Lowry Cole, het vir majoor Charles Michell, superintendant van werke in die Kaapkolonie, opdrag gegee om 'n pas suid van die bestaande pad te bou. Hy het sy loopbaan op die spel geplaas. Konstruksie het reeds gedurende 1829 begin. Cole se plan is egter afgekeur deur die Ministerie van Koloniale werke in Londen. Hulle het gedreig om die ₤8000 wat reeds gespandeer was van sy salaris af te trek. 

Cole het hom na die inwoners van Kaapstad gewend. Die inwoners was briesend en het aangebied om die goewerneur teen enige verlies van inkomste te vrywaar. Die ministerie het bes gegee en toestemming verleen dat die pas voltooi word.

## Sir Lowryspas 
Die pas is in 1830 voltooi, in die 1930's geteer en in die 1950's oorgebou. Die kruin van die pas is 452 m bo seevlak en word bereik na 60&nbsp;km vanaf Kaapstad.

## Sien ook 
* Lys van bergpasse in Suid-Afrika

## Bronne 
* Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. 
* Ross, Graham: The romance of Cape mountain passes. Kaapstad: Sunbird, 2011. 
* Passes & Poorts. Marion Whitehead. 2010 
* Op Pad in Suid-Afrika. B.P.J. Erasmus. 1995. 
* Wood, V.C.: Die Bergpasse van Kaapland. In: Lantern. Tydskrif vir Volksopvoeding. Jaargang 7, nr. 4, Oktober 1957

## Eksterne skakels
Ballito

**Ballito** is 'n kusdorp in die ooste van Suid-Afrika, langs die Dolfynkus in die provinsie van KwaZulu-Natal. Die dorp lê 40&nbsp;km noordoos van Durban. Ballito beteken "klein bal" in Italiaans.

## Geskiedenis 
Die ontwikkeling van Ballitobaai het in 1953 op die plaas Avondalepark begin en dorpstatus is 5 jaar later toegeken. 

## Omgewing 
Die hoofstrand, Willardstrand, word deur haainette beskerm en daar is elke dag lewensredders aan diens. Shaka's Rock is net noord van Ballitobaai. By hierdie punt het Shaka na bewering sy vyande afgegooi. Ook moes impies wat van lafhartigheid beskuldig is, hier afspring om hulle dapperheid te bewys.

## Sien ook 
* Lys van dorpe in Suid-Afrika
* Morewood-gedenktuin

## Bronne 
* Padlangs deur Suid-Afrika. Struik. 2010. 
* Op Pad in Suid-Afrika. B.P.J. Erasmus. 1995. 

Lêer:Ballito South Africa beach view.jpg|Uitsig oor die see.
Lêer:Ballito_South_Africa_beach_view_1.jpg|Ballito se strand.
Lêer:Ballito South Africa beach view 2.jpg|Visvang in die vroeë oggend.
Lêer:Surfer_air.JPG|Branderplankryer vanaf Ballito se strand.
Lêer:Surfer_air2.JPG |Branderplankryer vlieg deur die lug.
Clarence-rylaan

Die pad op die R44-pad tussen Gordonsbaai en Rooiels staan bekend as **Clarence-rylaan**. Hierdie toerismeroete is 22 km lank en bied 'n panoramiese uitsig oor Valsbaai, die kuslyn, Tafelberg en dele van die Kaapse skiereiland. Veral onder hengelaars en walviskykers is die kusstrook gewild. Kogelbaai word druk besoek deur branderplankryers. 

Die rylaan is aan die oostekant van Valsbaai in die Wes-Kaap, Suid-Afrika. Die pad volg die kontoere van die oostekant van Valsbaai en verbind Strand met Kaap Hangklip in die suide. Die roete is soortgelyk aan Chapmanspiek-rylaan verder weswaarts.

## Geskiedenis 
Vroeër moes voorrade per skip na Rooiels vervoer word en mense moes met 'n bergpad langs stap. Die sakeman Jack Clarence het eiendom besit in Hangklip en Bettysbaai. Hy het 'n motivering ingedien om 'n pad te laat bou na dié gebiede. Konstruksiewerk het in 1940 begin en in die Tweede Wêreldoorlog is Italiaanse krygsgevangenes gebruik om die pad te bou. Op 29 Mei 1998 het die destydse premier van die Wes-Kaap, Gerald Morkel, ingrypende verbeterings aan die pad geopen. Uitsigpunte is gebou, maar daar is nog enkele skerp draaie in die pad en rotsstortings kom soms voor.

## Die roete 
Die pad begin by Gordonsbaai, kronkel suid oor die monding van die Steenbrasrivier, gaan verby Kogelbaai, Sparksbaai, Kogelbaai, verby Rooiels tot by Pringlebaai. Hier vurk die pad; die pad regs gaan verby Kaap Hangklip en die pad links na Bettysbaai.

## Sien ook 
* Lys van bergpasse in Suid-Afrika

## Verwysings
Riviersonderend

**Riviersonderend** is 'n dorpie in die Wes-Kaap, Suid-Afrika. Die dorpie is geleë op die N2 nasionale pad.

## Geskiedenis 
Die dorpie is in 1925 gestig op die suidelike oewer van die rivier met dieselfde naam om die boeregemeenskap te bedien. Die belangrikste produkte wat verbou word is wol, koring en vrugte.

Die gebied is eens op 'n tyd deur 'n groot getal Hessekwa Khoikhoi bewoon. Toe Vaandrig Isaq Schrijver in 1689 op een van sy ontdekkingstogte gegaan het was die gebied nog bekend as *Tygerhoek*. Hierdie naam is behou toe die plek vroeg in die 18de eeu een van die Nederlandse-Oos-Indiese Kompanjie se vee- en houtposte geword het.

## Wapen 
Riviersonderend se munisipale raad het in 1970 'n wapen by die Buro vir Heraldiek geregistreer: ''In rooi, 'n golwende regterskuinsbalk van silwer in die skildhoof vergesel van 'n aansiende merino-ramkop en in die skildvoet van 'n koringaar skuinsregs geplaas, albei van goud''. Die helmteken was 'n ui tussen twee rooi/silwer/rooi vlerke; die skildhouers was twee steenbokke; en die wapenspreuk was "Deur water lewe".

## Sien ook 
* Lys van dorpe in Suid-Afrika

## Bron 
* B.P.J. Erasmus: *Op Pad in Suid-Afrika*. 1995 

## Verwysings
Hottentot (vis)

Die **hottentot** (*Pachymetopon blochii*) is 'n vis wat endemies aan Suid-Afrika is. Die vis kom voor van die kus van Namibië tot by Tafelbaai, Valsbaai en die Agulhasbank. Dit kan ook tot in Algoabaai voorkom. In Engels staan die vis bekend as die *hottentot seabream*.

## Voorkoms 
Die vis is vet, silwergrys met donker vinne, 'n blougrys pens en 'n klein bek. Die vis word 54&nbsp;cm lank en tot 3&nbsp;kg swaar.

## Habitat 
Dit kom voor in vlak rotsagtige gebiede en kelpbeddings tot op 'n diepte van 55&nbsp;m. Die vis is 'n omnivoor.
[links|duimnael|235px|'n Hottentotskool in die kelpbeddings van [Valsbaai]]

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Ensiklopedie van Suidelike Afrika. 1967. Eric Rosenthal.
* Gids tot die Kusgebiede van Suid-Afrika. Jacana Media. 2007. 
* Sea Fishes of Southern Africa. Rudy van der Elst & Dennis King. 2006. 

## Verwysings 
## Eksterne skakel 
* http://www.fishbase.org/summary/Pachymetopon-blochii.html
* http://eol.org/pages/204359/overview
Danabaai

**Danabaai** is 'n vakansiedorpie aan die Indiese Oseaan in die Wes-Kaap, Suid-Afrika. Die dorpie is net wes van Mosselbaai en kyk uit oor Vleesbaai.

## Sien ook 
* Lys van dorpe in Suid-Afrika

## Verwysings
Maselspoort

**Maselspoort** is 'n ontspanningsoord 23&nbsp;km noordoos van Bloemfontein aan die Modderrivier in die Vrystaat, Suid-Afrika. Die oord spog met 'n swembad van 135m. Die Boyden-sterrewag is naby die oord.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 
* Padlangs deur Suid-Afrika. 2010
Greyton

**Greyton** is 'n dorpie in die Wes-Kaap, Suid-Afrika. Dit is slegs sowat 5&nbsp;km vanaf Genadendal.

## Geskiedenis 
Die dorpie se bestaan kan teruggevoer tot 1846 toe Herbert Vigne die plaas Weltevreden gekoop het in die skadu van die Kanonberg (1 466m), een van die hoogste pieke van die Riviersonderendberge. Die dorpie is in 1854 uitgelê en sir George Grey vernoem. Die dorpie is bekend vir sy baie voetslaanpaaie.

## Boesmanskloof-wandelroete 
Hierdie wandelroete is 14km lank en gaan oor die Riviersonderendberge en eindig by McGregor. Die hoogste punt is 750 bo seevlak.

## Wapen 
Greyton se munisipale raad het in 1992 'n wapen by die Buro vir Heraldiek geregistreer: *In  blou,  twee  silwer  dwarsbalke,  die boonste belaai met drie oranje skywe*.  Die helmteken was 'n blou muurkroon met 'n uitkomende rysende oranje grond, getop met 'n gousblom, en die wapenspreuk was "Stabilia".  Die wapenskild is gebaseer op die wapen wat sir George Grey gebruik het.

## Sien ook 
* Lys van dorpe in Suid-Afrika

## Verwysings
Marikana

**Marikana** is 'n dorpie in die Noordwes, Suid-Afrika. Die dorpie is halfpad tussen Brits en Rustenburg en is geleë langs die hoofspoorlyn tussen die twee dorpe. Daar is verskeie platina-myne in die omgewing.

Marikana is aangelê op die plaas Rooikoppies. Toe die spoorweg gebou is, het die verantwoordelike beampte na 'n naam vir die stasie gesoek. 'n Spruitjie nie ver van die stasie af nie heet Maretlani, 'n inheemse naam vir 'n struik wat in oorvloed groei. Die beampte kon nie dié naam korrek uitspreek nie en het dit vervorm tot "Marikani", wat later verander het in Marikana. Op 22 April 1944 het die Nederduitse Gereformeerde Kerk 'n gemeente hier gestig as Rustenburg-Oos, later Marikana genoem, wat 402 belydende lidmate gehad het in 2012. Die gemeente het intussen die bynaam Magaliesberg Gesinskerk gekry.

## Die Marikana-slagting 
: *Hoofartikel: Marikana-slagting*

Verskeie mynwerkers van die AMCU-vakbond is op 16 Augustus 2012 by die Lonmin-myn deur die polisie doodgeskiet. Die polisie het probeer om geweldadige stakers wat op 'n heuwel saamgedrom het uitmekaar te jaag, waarna die skietery begin het. Vier-en-dertig betogers is in die voorval gedood. Volgens die Azanian People's Organization herinner die slagting aan die massamoord op 21 Maart 1960 in Sharpeville, op 16 Junie 1976 in Soweto en op 17 Junie 1992 in Boipatong.

## Demografie (2011) 
* Area: 17.54 km2
* Bevolking: 19&nbsp;522 (1&nbsp;113.17 inwoners per km2)
* Huishoudings: 11&nbsp;679 (666 per km2)

## Sien ook 
* Lys van dorpe in Suid-Afrika

## Bron 
* Ensiklopedie van Suidelike Afrika. 1967 Eric Rosenthal

## Verwysings
Moloporivier

Die **Moloporivier** (Engels: *Molopo River*) is 'n sytak van die Oranjerivier in Suid-Afrika. Die rivier ontspring in die Noordwes en vorm die grens met Botswana vir die grootste gedeelte van sy loop voor dit in die Oranjerivier vloei in die Noord-Kaap. Die Moloporivier is nie standhoudend nie.

## Oorsprong 
Die rivier ontspring sowat 50&nbsp;km oos van Mahikeng. Vanaf die oorsprong vloei die rivier wes, verby Mafikeng, deur die Modimola- en Disanengdamme tot waar die Ramatlabamarivier by die Molopo aansluit. Nou vorm die Moloporivier die grens met Botswana. Die Ramatlabamarivier ontspring by die Ramatlabama doeanepos tussen Suid-Afrika en Botswana en is die grens tussen die twee lande tot dit by die Moloporivier aansluit.

## Die Botswanagrens 
Die Moloporivier vloei steeds wes, verby die Makgobistad doeanepos, verby Tshidilamolomo, swaai nou noordwes, verby die nedersetting Moloporivier, verby die Gemsbokvlakte tot by Bray wat ook 'n doeanepos is. Die rivier word nou droeër soos dit verder vloei. Vanaf Bray vloei die rivier steeds noordwes tot by Werda, swaai dan wes tot by die doeanepos Makopong en swaai dan bykans suid tot by die doeanepos McCarthysrus. Nou hou die rivier suidwes tot by die doeanepos Middelputs. Hier swaai die rivier weer wes, verby Khuis aan die Botswanakant tot by die grenspos Gemsbok waar die Nossobrivier aansluit by die Moloporivier. Nou vorm die rivier nie meer die grens met Botswana nie maar vloei in Suid-Afrika.

## In Suid-Afrika 
Die rivier vloei verby Bokspits en dan sluit die Kurumanrivier by die Moloporivier aan. Die Molopo hou steeds suidwes, gaan verby Koopan-Suid en Noenieput. Nou swaai die rivier suidoos, verby Bokhara, Swartmodder, kruis die N10, dan die hoofspoorlyn tussen Suid-Afrika en Namibië, swaai suidwes en gaan verby Riemvasmaak voor dit in die Oranjerivier vloei net onder die Augrabieswaterval.

## Lees ook 
* Setumodam

## Verwysings 
## Eksterne skakels 
* Google-kaart van die Moloporivier se samevloei by Geonames.org (cc-by)
Molopo

**Molopo** kan verwys na:

* Molopo Plaaslike Munisipaliteit, 'n munisipaliteit in Noordwes, Suid-Afrika.
* Moloporivier, 'n rivier wat deur Suid-Afrika en Botswana vloei.
* Moloporivier, Noordwes, 'n nedersetting in Noordwes, Suid-Afrika.
Rietrivier (Vaal)

Die **Rietrivier** is 'n sytak van die Vaalrivier in Suid-Afrika. Die rivier ontspring in die Vrystaat, net oos van Reddersburg. Vanaf sy oorsprong vloei die rivier wes, noord verby Reddersburg waar dit onder die N6 nasionale pad en later ook onder deur die N1 nasionale pad vloei. Steeds weswaarts vloei die rivier in die Kalkfonteindam in, swaai noordwes en vloei verby  Koffiefontein en Jacobsdal. Net voor Ritchie vloei die Modderrivier in die Rietrivier in, kruis die N12 en vloei daarna verby Ritchie. Ongeveer 20&nbsp;km noordoos van Douglas sluit die Rietrivier by die Vaalrivier aan. 

## Tweede Vryheidsoorlog 
Daar het verskeie skermutselinge en veldslae tydens die Tweede Vryheidsoorlog langs die Rietrivier, Modderrivier en omgewing plaasgevind.
* Die Slag van Poplar Grove (1900)
* Die Slag van Paardeberg (1900)
* Die Slag van Driefontein (1900)
* Jacobsdal (verskeie)
* Die Slag van Graspan (1899)
* Die Slag van die Twee Riviere (1899)
* Die Slag van Magersfontein (1899)
* Die Slag van Sunnyside (1900)

[duimnael|400px|links|Lilydale-ruskamp in [Mokala- Nasionale Park is op 'n hoogte aan die linkeroewer van die Rietrivier aangelê.]]

## Verwysings 
## Eksterne skakels 
*A Riet River Retrospective
Marius Barnard

**Marius Barnard** (3 November 1927 - 14 November 2014) was die jonger broer van prof. Chris Barnard, die bekende hartsjirurg. Barnard was 'n kardioloog in eie reg en was deel van sy broer se span tydens die eerste menslike hartoorplantings. Hy was ook die skepper van kritieke siekteversekering in 1983 nadat hy gesien het dat pasiënte nie hul lewenstyl as gevolg van die hoë koste van mediese sorg kon volhou nie. Tussen 1980 en 1989 was hy 'n lid van die Suid-Afrikaanse parlement vir die Progressiewe Federale Party.

Barnard is in 1927 op Beaufort-Wes in die Wes-Kaap gebore. Hy is op 14 November 2014 na 'n 17 jaar lange stryd met prostaatkanker in Hermanus oorlede. Hy was 87 jaar oud.

## Verwysings
Frik du Preez

**Frederik Christoffel Hendrik "Frik" du Preez** (gebore 28 November 1935) is 'n voormalige Suid-Afrikaanse rugbyspeler wat Noord-Transvaal en die Springbokke verteenwoordig het. Hy is op 'n plaas naby Rustenburg gebore en het by Hoërskool Parys in Parys (Oranje-Vrystaat) skoolgegaan. Du Preez het meestal in die flank- of slotposisies gespeel.  

Du Preez het sy toetsbuiging vir die Springbokke op 7 Januarie 1961 in die flankposisie teen Engeland op Twickenham gemaak. Hy speel sy laaste toets op 7 Augustus 1971 op die ouderdom van 35 as 'n slot teen Australië op die Sydney-krieketveld.  

Du Preez was 'n uitstekende veelsydige rugbyspeler, en soos die Australiese slot John Eales was hy daardie seldsame verskynsel: 'n slot wat pale toe kon skop en selfs skepskop. Alhoewel hy nie besonder lank was nie, was hy 'n toring van krag in die lynstaan. Boonop het hy  fantastiese spoed en fyn hardloopvaardighede met bal in die hand gehad, soos hy gewys het in die drie wat hy in 1968 teen die Britse Leeusgedruk het.

As 'n uitdrukking van die agting wat hy deur Suid-Afrikaanse rugbyliefhebbers geniet, is Du Preez aangewys as die land se rugbyspeler van die 20ste eeu.

## Persoonlik lewe 
Hy het skoolgegaan aan die Hoërskole Standerton en Parys. Hy het in die Lugmag begin werk en later in die Bray-omgewing geboer.

## Provinsiale loopbaan 
Hy het sy provinsiale rugby vir die destydse Noord-Transvaal as flank en slot gespeel.

## Internasionale loopbaan 
Sy internasionale rugbyloopbaan het vanaf 1960 tot 1971 gestrek. Hy verteenwoordig Suid-Afrika in 38 toetse, 'n Suid-Afrikaanse rekord vir daardie tyd. Hy het een toetsdrie gedruk.

## Verwysings 
## Eksterne skakels 
*
Riemvasmaak

**Riemvasmaak** is 'n nedersetting in die Noord-Kaap, Suid-Afrika. Die dorpie is 12&nbsp;km noordoos van die samevloeiing van die Moloporivier met die Oranjerivier en naby die Augrabieswaterval.

## Die naam 
Volgens oorlewering het die dorpie sy naam gekry toe 'n ou Damara wat aan rumatiek gely het, 'n sekere mineraalbad, wat in die loop van die Moloporivier was, wou besoek. Op die plek was die rivier diep, dit het deur 'n diep kloof gevloei, en die man het 'n klomp rieme aanmekaar vasgemaak om hom vanaf die rivierwand na die fontein onder neer te laat. Die Khoikhoi se naam vir Riemvasmaak is *konkaib*, wat in onbruik verval het toe die mense Afrikaans begin praat het.

## Menseverskuiwing 
Gedurende 1973/4 is die inwoners uit die area verwyder en onder dwang na ander areas verskuif omrede die Suid-Afrikaanse Weermag die area as 'n militêre oefenterrein verklaar het. Gedurende 1994 het die mense egter 'n grondeissaak teen die regering gewen, en hulle kon terugkeer na hulle grond by Riemvasmaak.

## Sien ook 
* Lys van dorpe in Suid-Afrika
* Meisie, rolprent wat hier verfilm is.

## Verwysings
Ramatlabama

**Ramatlabama** is 'n dorpie in Noordwesprovinsie en 'n grensbeheerpos vir voertuie en treine met Botswana. 

## Geskiedenis 
Gedurende die Tweede Vryheidsoorlog was dit die hoofkwartier van die Regiment van die Protektoraat. Dit is verwoes in 'n onverwagte aanval deur die Boere. Die naam is afgelei van 'n insident waarin opperhoof *Montsioa* 'n leeu op kort afstand doodgemaak het. Dit beteken *om wydsbeen oor te gaan*. Die grenspos het dieselfde naam aan die Botswanakant.

## Spoorweë 
Dit is die plek waar die spoorlyn tussen Kaapstad en Bulawayo Botswana binnegaan; noord van Ramatlabama vorm die spoorlyn die hooflyn van Botswana Spoorweë, en suidoos is dit deel van Transnet Freight Rail se netwerk in Suid-Afrika.

## Sien ook 
* Grensposte van Suid-Afrika
* Lys van dorpe in Suid-Afrika

## Verwysings